jkorsvik/nowiki_second_scrape_merged huggingface dataset:
Vernazza

Vernazza er en landsby og en kommune i  provinsen La Spezia i Liguria på den italienske riviera. Det er en av de fem landsbyene som tilsammen kalles Cinque Terre og som står oppført på UNESCOs liste over verdens kulturarv. Cinque Terre ligger i den østlige delen av Liguria, ikke langt fra Toscana. Hele området er nasjonalpark.

Vernazza har ingen biltrafikk inne i byen, men en vei fører frem dit. Det er mulig å komme dit med tog og båt. Det går dessuten stier til nabolandsbyene Corniglia og Monterosso al Mare. Byen er den eneste av byene i Cinque Terre med en ordentlig havn. Vernazza regnes som en av de vakreste og mest pittoreske fiskerlandsbyene på den italienske rivieraen.
Vernazza ble grunnlagt omkring år 1000 og ble styrt av Republikken Genova fra 1276. Byens middelalderborg, Belforte, ble bygget på midten av 1500-tallet, hovedsakelig for å beskytte byen mot pirater.
Byen har en kirke, Santa Margherita d'Antiochia (etter helgenen Margareta av Antiokia), påbegynt i 1318.
Kommunen Vernazza har et areal på 12 km² og omfatter også nabolandsbyen Corniglia, som utgjør en egen frazione. Pr. 2006 hadde kommunen 1006 innbyggere, som er fordelt på selve landsbyen Vernazza, nabolandsbyen Corniglia samt noen få boliger utenfor landsbyene. Kommunens postnummer er 19018.

		
		


== Referanser ==


== Eksterne lenker ==
Offisielt nettsted 
(en) Vernazza – kategori av bilder, video eller lyd på Commons 
(en) Vernazza – galleri av bilder, video eller lyd på Commons
Storfjellstua

Storfjellstua ligger langs Friisvegen i Ringebu kommune, Innlandet fylke. Storfjellstua var tidligere et serverings- og overnattingssted, men er nå omregulert til fritidseiendommer. Eiendommen består i dag av et hyttelag, med 9 selvstendige fritidsboliger. Ligger i et område med gode fiske- og jaktmuligheter, og hvor en storslått natur innbyr til lange fjellturer.
Ingebergsbakken (Hamar)

Ingebergsbakken(4–16) er en liten blindvei på Ingeberg i Hamar kommune (tidligere Vang kommune). 6 eiendommer er matrikulert til veien. Den har utsikt over åkerlandskapet mot Mjøsa.


== Referanser ==
Nina Zjivanevskaja

Nina Aleksandrovna Zjivanevskaja (Нина Александровна Живаневская; født 24. juni 1977 i Moskva, Russland) er en ryggsvømmer fra Russland, som svømte for Spania fra 1999. I 1992 vant hun bronsemedalje under OL i Barcelona på 4 x 100 meter medley. I OL i Sydney i 2000, tok Zjivanevskaja bronsemedalje på 100 meter rygg for Spania. Sitt eneste VM-gull så langt kom under VM i 2003 i Barcelona på 50 meter rygg. I OL i 1996 i Atlanta, ble hun diskvalifisert etter en positiv dopingtest på bromantan.


== Referanser ==


== Eksterne lenker ==
(en) Nina Zjivanevskaja – Olympics.com 
(en) Nina Zjivanevskaja – Olympic.org 
(en) Nina Zjivanevskaja – Olympedia 
(en) Nina Zjivanevskaja – Sports-Reference (OL-resultater – arkivert) 
(en) Nina Zjivanevskaja – FINA 
(en) Nina Zjivanevskaja – swimrankings.net
Ingeberg Store

Ingeberg Store er en gård på Ingeberg i Vang i Hamar kommune i Innlandet. Gården er også kjent under navnet «Stor-Ingeberg». Det er i hovedsak kornproduksjon på gården i dag. Gården har gårdsnummer 25 og bruksnummer 1, og drives av driftsjef og frimurer Knut Olstad.Navnet på gården er dannet av kvinnenavnet Inga. Kartverket vedtok i 1993 at navnet på gården skulle være «Store Ingeberg», og samtidig ble det vedtatt at «Ingeberg, store» ikke var en godkjent skrivemåte.


== Historie ==
Gården Ingeberg er kjent fra 1348, og var da antakelig prestegård. De andre Ingeberg-gårdene er Nedre Ingeberg (Ingeberg Nedre), Ingeberg Østre, Ingeberg Vestre, Ingeberg Lille, Ingebergstuen, Ingebergshagen og Ingebergstangen. Ingeberg Store er, som navnet tilsier, den største av disse gårdene. Bolsdalen seter lå under Ingeberg Store. Den er kjent fra 1660, og restene av den ligger syd for Åsta elv ved Bringsbu.Oldsaksamlingen har to objekter funnet på Ingeberg Store, et jernsverd og en celt fra vikingtiden.


== Referanser ==
Wu Yanyan

Wu Yanyan (født 7. januar 1978) er en kinesisk svømmer som er gjeldende verdensrekordholder på 200 m individuell medley. Wu satte verdensrekorden på 2.09,72 i Shanghai, Kina i oktober 1997.


== Eksterne lenker ==
(en) Wu Yanyan – Olympics.com 
(en) Wu Yanyan – Olympic.org 
(en) Wu Yanyan – Olympedia 
(en) Wu Yanyan – Sports-Reference (OL-resultater – arkivert)
Diane Williams

Diane Williams (født 14. desember 1961 i Chicago, Illinois, USA), er en tidligere amerikansk friidrettsutøver (100 meter-løper). I VM i 1983 i Helsingfors, Finland, tok hun  bronsemedalje på 100 meter. I VM i 1987 var hun på laget som vant 4 x 100 meter. 
Williams har i ettertid innrømmet å ha dopet seg i deler av karrieren.


== Referanser ==


== Eksterne lenker ==
(en) Diane Williams – Olympedia 
(en) Diane Williams – World Athletics 
(en) Diane Williams – Track and Field Statistics
Bernard Williams (friidrettsutøver)

Bernard R. Williams III (født 19. januar 1978) er en amerikansk friidrettsutøver. Karrierens høydepunkt innbefatter gull på 4x100 m stafett i OL 2000, sølvmedalje på 200 m i OL 2004, tredjeplass på 100 m i VM 2001, samt gull på 4x100 m stafett i det samme mesterskapet. Foran OL i 2000, fikk han en offentlig advarsel etter å ha testet  positivt på kannabis, men fikk likevel delta.


== Referanser ==


== Eksterne lenker ==
(en) Bernard Williams – Olympedia 
(en) Bernard Williams – Sports-Reference (OL-resultater – arkivert) 
(en) Bernard Williams – USAs olympiske komité 
(en) Bernard Williams – World Athletics
Alberto Ruz Lhuillier

Alberto Ruz Lhuillier (født 27. januar 1906 i Paris i Frankrike, død 25. august 1979 i Montréal i Canada) var en meksikansk arkeolog. Han var spesialist i arkeologi over det prekolumbianske Mesoamerika og kjent for utgravinger av K'inich Janaab' Pakal i Palenque.
Ruz Lhuillier var født i Paris i Frankrike og han gikk på skole i Havanna. I 1936 flyttet han til Mexico hvor han også fikk meksikansk statsborgerskap. Ved ENAH i Mexico ble uteksaminert som arkeolog i 1942 og han fikk senere doktorgrad ved UNAM.


== Referanser ==
Partito Popolare Italiano (1994–2002)

For partiet med samme navn som var aktiv i perioden 1919-1926, se Partito Popolare Italiano (1919-1926).Partito Popolare Italiano (det «italienske folkeparti», PPI) var et italiensk kristeligdemokratisk parti som eksisterte mellom 1994 og 2002. PPI etterfulgte partiet Democrazia Cristiana i januar 1994. 
Partiets første leder var Mino Martinazzoli, som ble etterfulgt av Rocco Buttiglione i juni 1994, etter at partiet led et omfattende nederlag ved valgene i april samme år. Partiet hadde da dannet en mislykket allianse med Patto Segni under betegnelsen Patto per l'Italia. 
I 1995, når Buttigliones forslag om å slutte seg til høyrekoalisjonen (bestående av Forza Italia (FI), Alleanza Nazionale (AN) og Centro Cristiano Democratico (CCD)) ble avvist av partiets landsmøte, forlot Buttiglione, sammen Roberto Formigoni og Gianfranco Rotondi, partiet, og dannet Cristiani Democratici Uniti (CDU), noe som førte til at venstresiden i det gamle DC fikk full kontroll over PPI. 
Ved valget i 1996 dannet partiet en liste (PPI-UD-PRI-SVP per PRODI) sammen med Antonio Maccanicos l'Unione Democratica (UD), Partito Repubblicano Italiano (PRI) og Südtiroler Volkspartei (SVP). Listen var en del av Oliventrekoalisjonen og fikk 6,8 % oppslutning ved valgene. PPI ble representert i Romano Prodis regjering med tre ministre: Beniamino Andreatta som forsvarsminister, Rosy Bindi som helseminister og Michele Pinto som landbruksminister. 
Ved valget til Europaparlamentet i 1999 led PPI under konkurranse fra i Democratici, et nydannet sentrumsparti etablert av Romano Prodi og hans allierte, l'Unione Democratica (UD), samt andre mindre grupperinger. PPI fikk kun 4,3 %, mot det nydannede partiets 7,7 %.
Oktober 2000 ble det avgjort at PPI, i Democratici, Unione Democratici per l'Europa (UDEUR) og Lamberto Dinis Rinnovamento Italiano skulle danne en felles liste under betegnelsen La Margherita (Tusenfryd) i den hensikt å stille til valget i 2001. Partiet fikk en oppslutning på 14,5 %, kun to prosentpoeng mindre enn Democratici di Sinistra.
På en kongress i februar 2002 ble det avgjort at man skulle gå et skritt videre og etablere et parti, under navnet Democrazia è Libertà - La Margherita (DL) av den tidligere felleslista. UDEUR ble imidlertid stående utenfor det nye partiet. Det var en periode usikkerhet om det nye partiet ville forbli en del av Oliventrekoalisjonen, men etter at det ble bestemt at Romano Prodi skulle være koalisjonens kandidat ved parlamentsvalget i 2006, ble det avgjort at de skulle forbli en del av koalisjonen.
Fylkesvei 244 (Nordland)

Fylkesvei 244 (Fv244) i Nordland gikk mellom Nyrud, Mosjøen og Øksendal i Vefsn kommune. Veien var 15,9 km lang.
2019 ble veien erstattet av fylkesvei 779 og fylkesvei 7322.


== Kommuner og knutepunkter ==

 Vefsn
Vestersidvegen 

 Kjærstadosen bru (Tverråga, 31 m)
Arm fra Kjærstad til  Mosjøen lufthavn, Kjærstad (0,9 km)


== Referanser ==


== Eksterne lenker ==
Kartverkets norgeskart
Vegvesenets vegkart
Dragutin Topić

Dragutin Topić (serbisk: Драгутин Топић; født 12. mars 1971 i Beograd, Serbia, Jugoslavia) er en serbisk friidrettsutøver. Han har verdensrekorden i høydehopp for juniorer med 2.37 meter, som han satt da han vant VM for juniorer i 1990, tre uker før han tok gullmedalje i  EM i 1990. I 2001 ble han utestengt for bruk av nandrolon.20. juni 2009 vant han Europamesterskapet for lag på Fana stadion i Bergen med 2,29 meter.


== Referanser ==


== Eksterne lenker ==
(en) Dragutin Topić – Olympics.com 
(en) Dragutin Topić – Olympic.org 
(en) Dragutin Topić – Olympedia 
(en) Dragutin Topić – Sports-Reference (OL-resultater – arkivert) 
(rs) Dragutin Topić – Serbias olympiske komité 
(en) Dragutin Topić – World Athletics 
(en) Dragutin Topić – Track and Field Statistics
Katerina Thanou

Katerina Thanou (gresk: Κατερίνα Θάνου; født 1. februar 1975) er en gresk sprinter.
Thanou vant sølvmedalje på 100 meter i OL 2000 i Sydney. Etter at Marion Jones innrømmet bruk av doping under OL i 2000, er det mulig at Thanou overtar gullmedaljen. Hun vant gull på 100 meter under EM i 2002 i München.
Thanou ble utestengt i to år etter å ha uteblitt fra en dopingtest før OL i Athen i 2004.


== Referanser ==


== Eksterne lenker ==
(de) Katerina Thanou – Munzinger Sportsarchiv 
(en) Katerina Thanou – Olympics.com 
(en) Katerina Thanou – Olympic.org 
(en) Katerina Thanou – Olympedia 
(en) Katerina Thanou – Sports-Reference (OL-resultater – arkivert) 
(gr) Katerina Thanou – Hellas olympiske komité 
(en) Katerina Thanou – World Athletics 
(en) Katerina Thanou – Track and Field Statistics
Tumler

Tumler (Tursiops truncatus) er den mest vanlige og best kjente delfinarten. Den tilhører slekten tumlere i gruppen av klassiske delfiner.


== Beskrivelse ==
Tumler er grå i fargen og har en noe mørkere grå stripe over ryggen. Den er lysere grå langs flankene og nesten hvit i buken.
En voksen hann kan måle 2-4 meter i lengde og veie 150–650 kg. Hunnene blir i gjennomsnitt noe kortere enn hannene, og de veier betydelig mindre.
Tumler varierer i størrelse, alt etter populasjonenes lokalitet.
Molekylær arvelighetsforskning har nylig avdekket at slekten tumlere består av to arter, nå kalt (vanlig) tumler og indisk tumler.

Tumler (T. truncatus) lever hovedsakelig i tropiske og tempererte farvann. Fargen er blålig grå og arten har en mørk linje fra halefinnen til blåsehullet.
Indisk tumler (T. aduncus) lever tropiske farvann nær India, Australia og Sør-Kina. Ryggen er mørkegrå og buken er hvit og har grå flekker.Underarten T. t. gillii kalles gjerne Stillehavstumler og blir av noen klassifisert som en egen art (Tursiops gillii), men en slik klassifisering er svært usikker i øyeblikket.
Tumler anses for å være et av de mest intelligente skapningene på jorden etter mennesker, og kanskje til og med fremfor sjimpanser. De har både høy sosial intelligens og høy IQ.


== Annet ==
Verdens mest kjente tumler er utvilsomt TV-helten Flipper fra TV-serien med samme navn. Serien ble sendt på 1960-tallet. Flipper het egentlig Suzy og var en hunntumler.


== Eksterne lenker ==
(en) Tumler – oversikt og omtale av artene i WORMS-databasen 
(en) Tumler i Global Biodiversity Information Facility 
(no) Tumler hos Artsdatabanken 
(sv) Tumler hos Dyntaxa 
(en) Tumler hos Fossilworks 
(en) Tumler hos ITIS 
(en) Tumler hos NCBI 
(en) Kategori:Tursiops truncatus – bilder, video eller lyd på Wikimedia Commons 
(en) Tursiops truncatus – galleri av bilder, video eller lyd på Wikimedia Commons 
Tursiops truncatus – detaljert informasjon på Wikispecies
Partito Popolare Italiano (1919–1926)

For partiet med samme navn som var aktiv i perioden 1994-2002, se Partito Popolare Italiano (1994-2002). Partito Popolare Italiano (det «italienske folkeparti», PPI) var et italiensk kristeligdemokratisk parti som eksisterte mellom 1919 og 1926. 
Paven anerkjente i begynnelsen ikke den nye italienske staten og forbød i 1874 katolikker å delta i politikken. Dette forbudet ble imidlertid gradvis utvannet etter århundreskiftet på grunn av trusselen fra sosialismen. I 1919 ble det derfor etablert et katolsk masseparti, for å ta opp konkurransen med sosialistene i Partito Socialista Italiano (PSI). Partiet fikk pavens velsignelse. Ved valget i 1919 fikk PPI i overkant av 20 % av stemmene, et resultat som ble bekreftet i 1921. Partiet var det nest største partiet etter sosialistene i PSI. 
PPI ble erklært forbudt av fascistregimet i 1925.  
I 1943, etter fascismens fall, ble det dannet et nytt kristeligdemokratisk parti, med navnet Democrazia Cristiana. Det nye partiet kan betraktes som en etterfølger etter PPI.
Fylkesvei 7096

Fylkesvei 7096 (Fv7096) går mellom Ryum og Rørvik lufthavn i Nærøysund kommune.
Før Trøndelag fylke ble opprettet 1. januar 2018 hadde veien betegnelsen fylkesvei 510 (Nord-Trøndelag).


== Kommuner og knutepunkter ==

 NærøysundFlyplassveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7096
(no) Statens vegvesen – trafikkmeldinger
Hezekiél Sepeng

Hezekiél Sepeng (født 30. juni 1974 i Potchefstroom) er en sørafrikansk mellomdistanseløper, som endte som nummer to på 800 meter under OL 1996 i Atlanta (etter Vebjørn Rodal). Samme plassering fikk han på 800 meter under VM 1999 i Sevilla (etter Wilson Kipketer). I mai 2005, ble han utestengt i to år etter å ha testet positivt på nandrolon.


== Referanser ==


== Eksterne lenker ==
(en) Hezekiél Sepeng – Olympics.com 
(en) Hezekiél Sepeng – Olympic.org 
(en) Hezekiél Sepeng – Olympedia 
(en) Hezekiél Sepeng – Sports-Reference (OL-resultater – arkivert) 
(en) Hezekiél Sepeng – Commonwealth Games Federation 
(en) Hezekiél Sepeng – World Athletics 
(en) Hezekiél Sepeng – Track and Field Statistics
Partito Popolare Italiano

Partito Popolare Italiano kan referere til:

Partito Popolare Italiano (1919-1926)
Partito Popolare Italiano (1994-2002)
Partito Popolare Italiano
Rovøya

Rovøya er en av de største øyene i Storsjøen i Odalen. Øya ligger i Sør-Odal kommune. Den måler 81112 m², er ca. 714 meter lang og ca. 156 meter bred. Begge målene målt på det lengste. 
Øya er tildels dekket av skog med svaberg rundt hele øya bortsett fra sørenden, som har en barnevennlig sandstrand. 
Tidligere hadde Mogutten Idrettslag hoppbakke på nordsiden av øya, Med bygd overrenne i treverk, naturlig svaberg, og et hopp i treverk. Landingen foregikk på svaberget og isen. Hoppbakken forfalt og ble revet for en del år siden etter at Mogutten IL fikk ny hoppbakke i Knappåsen i Nord-Odal. Denne hoppbakken har også forfalt og er ikke hoppdyktig. 
Øya var en viktig del i Storsjøen under fløyting av tømmer og i tiden MS «Storsjø» og «Odølingen» drev båttrafikk på sjøen. Tidligere lå det en bebodd husmannsplass på øya. Den gang var det også flere bygninger her, blant annet en egen danseplass. 
Navnet Rovøya kommer fra at rovpattedyr som rødrev ofte blir observert der, da de svømmer over fra fastlandet i sørenden, eller går over på isen vinterstid.
I sommerhalvåret er øya flittig besøkt og brukt av fritidsbåter.
Puls (avis)

Puls er en norsk musikkavis som, med et opphold på fire år, har kommet ut siden 1978. Første redaktør var Tore Olsen. I motsetning til konkurrenten Nye Takter, hadde Puls et større fokus på amerikansk musikk og populærkultur. Uenigheter med utgiverne førte til at Olsen i 1985 tok med seg det meste av redaksjonen og startet Beat. Ny redaktør ble Arild Rønsen, de første årene sammen med Helge Gaarder som redaksjonssekretær. Puls gikk inn som magasin i 1998. Etter en periode som rent nettmagasin, ble Puls igjen lansert som magasin, denne gangen som gratismagasin som ble distribuert gjennom norske platebutikker.
Puls var månedsavis frem til 1993, da utgivelsene ble hyppigere, og skiftet i 1996 navn til Puls Furore, et navn som ble stående til magasinet gikk inn i 1998. I en periode ble Puls også distribuert av Klassekampen.


== Eksterne lenker ==
Puls nettmagasin
Natalja Sadova

Natalja Ivanovna Sadova, russisk Наталья Ивановна Садова, født Koptjukh (født 15. juli 1972 i Gorkij) er en russisk diskoskaster. Hun vant gullmedalje i OL 2004, i tillegg til sølvmedalje i OL 1996 i Atlanta, Georgia.
Hun vant opprinnelig gull i diskos i VM 2001 i Edmonton, men mistet gullet etter at hun testet positivt på bruk av koffein. 
Sadova ble i 2006 utestengt etter å ha testet positivt for anabole steroider.


== Referanser ==


== Eksterne lenker ==
(de) Natalja Sadova – Munzinger Sportsarchiv 
(en) Natalja Sadova – Olympics.com 
(en) Natalja Sadova – Olympic.org 
(en) Natalja Sadova – Olympedia 
(en) Natalja Sadova – Sports-Reference (OL-resultater – arkivert) 
(en) Natalja Sadova – World Athletics 
(en) Natalja Sadova – Track and Field Statistics
Subprime

Subprimelån (også kjent som bare subprime) beskriver praksisen med å gi lån til låntagere som ikke kvalifiserer for de beste lånerentene på grunn av deres dårlige kreditthistorie. 
Subprimelån er finansielt risikofylt for både långivere og -tagere på grunn av kombinasjonen høy lånerente, dårlig kreditthistorie og den ustabile finansielle situasjonen til subprime-låntagere.
I norskspråklig sammenheng ble ordet subprime brukt for første gang i mediene den 26. februar 2007 av Dagens Næringsliv. Ordet ble utpekt som «årets finansord» av E24 i 2007.Det finnes ingen offisiell kredittprofil som definerer en subprime-låntager, men i USA har de fleste en kredittscore på under 620.I Norge var snitt kredittscore 640 i 2019.


== Se også ==
Subprime-krisen


== Referanser ==


== Eksterne lenker ==
Bill Bonner (20. mars 2007). «Blacks and Hispanics to Suffer Most from Subprime Crisis». The Daily Reckoning. Arkivert fra originalen 12. oktober 2007. 
Peter Coy (2. mars 2007). «Why Subprime Lenders Are In Trouble». Business Week. 
«Subprime Lending». United States Department of Housing and Urban Development. 24. mars 2006. Arkivert fra originalen 19. mars 2007. 
Edward M. Gramlich (21. mai 2004). «Subprime Mortgage Lending: Benefits, Costs, and Challenges». Board of Governors of the Federal Reserve System. 
«Q&A: Sub-prime lending». BBC. 14. mars 2007. 
«Subprime Mortgage Lending Primer». Economic Consulting. Arkivert fra originalen 30. desember 2007. 
«NAACP subprime discrimination suit», Mortgagenewsdaily.com
Liste over utlånere gått konkurs
Fylkesvei 425

Fylkesvei 425 er en kort forbindelsesvei mellom europavei 39 og Sandane lufthamn, Anda i Gloppen kommune. Veien er 355 meter lang.
Frem til 2019 hadde veien betegnelsen fylkesvei 699 (Sogn og Fjordane).


== Kommuner og knutepunkter ==

 Gloppen
Europavei 39 Hjelmeset
Endepunkt  Sandane lufthamn, Anda


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv699
(no) Statens vegvesen – trafikkmeldinger
Fylkesvei 699 (andre betydninger)

I Norge finnes fylkesvei 699 i de følgende fylkene:

Fylkesvei 699 (Rogaland)
Fylkesvei 699 (Sogn og Fjordane)
Friedrichstadt

Friedrichstadt (dansk: Frederiksstad; frisisk: Fräästää)  er en kommune og en by i kretsen Nordfriesland i Schleswig-Holstein, Tyskland. Friedrichstadt hører under Nordsee-Treene amt, der administreres fra Mildstedt.


== Historie ==
Grunnsteinen til byens første hus ble lagt i 1621 etter ordre fra hertug Frederik III av Slesvig-Holsten-Gottorp. Frederik så under tredveårskrigen en mulighet for å oppbygge en by som kunne konkurrere med Hamburg om å være regionens førende handelsby. Han var inspirert av sin onkel og konkurrent kong Christian IV, som i 1617 med lignende motiver, hadde grunnlagt handelsbyen Glückstadt ved Elben. Frederik inviterte hollendere til å bosette seg, spesielt til de forfulgte remonstranter og ga dem religions- og tollfrihet i 20 år. Mange av de dem var velstående handelsmenn og håndverkere.
Byen ble bygget etter hollandsk forbilde med kanaler, gavelhus og en rettvinklet byplan. Det fremgår av byplanen at byen var tenkt som storby. I de første årene var nederlandsk offisielt språk i Friedrichstadt.


== Kirker ==
Den evangeliske Sankt Christophoruskirken er oppført som en enskipet salskirke på 1600-tallet. Kirken rommer et barokkmaleri av Jürgen Ovens, en prekestol med figurer av Jesus og apostlene (fremstilt omkring 1600 i Flensburg), og en sengotisk marmordøpefont fra 1400-tallet. Bak kirken finnes graver for 24 danske soldater fra kampene ved Frederiksstad i 1850. Her holdes det gudstjeneste hver søndag.
Den katolske Sankt Knuds Kirke er fra 1853. Deler av inventaret er dog eldre. Der finnes det et gotisk kors fra 1230, en stående kristusfigur i barokkstil og apostelfigurer fra midten av 1600-tallet. Kirken ble i 2003 profanert. Katolikkene holder gudstjeneste én gang i måneden.
Remonstrantkirken er oppført i 1624. Etter tysk bombardement i 1850 ble kirken gjenoppbygd i 1852–54. Kirkerommet er enkelt og uten noen form for utsmykning. Frem til 1885 var kirkespråket utelukkende nederlandsk. Også remonstrantene holder gudstjeneste én gang  måneden.

Mennonitterkirken er oppført i 1626, og har ikke noe kirketårn. Kirkerommet er likesom Remonstranterkirken uten noen form for utsmykning. Mennonitterkirken brukes både av mennonitene og den lokale danske menigheten. Her holdes det dansk gudstjeneste hver søndag.
Den jødiske synagoge ble brent ned i 1838, men er siden gjenoppført og fungerer i dag som kulturhus. I dag er det ingen jødisk menighet i Friedrichstadt.
I gamle tider hadde også kvekerne og andre små trossamfunn egne menigheter i Friedrichstadt. Kvekernes forsamlingshus er oppført i 1677.


== Referanser ==


== Eksterne lenker ==
(de) Offisielt nettsted 
(en) Friedrichstadt – kategori av bilder, video eller lyd på Commons 
(en) Friedrichstadt, Germany – galleri av bilder, video eller lyd på Commons 
(de) Amtets offisielle hjemmesider
(da) Rundtur i byen
Fylkesvei 2480

Fylkesvei 2480 går mellom Fagernes lufthavn, Leirin og Grobakk bru i Nord-Aurdal kommune.
Frem til 2019 hadde veien betegnelsen fylkesvei 263 (Oppland).


== Kommuner og knutepunkter ==

 Nord-AurdalFlyplassvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2480
(no) Statens vegvesen – trafikkmeldinger
Kenneth Skofteland

Kenneth Søren Skofteland (født 11. februar 1928) var i periodene 1979–1981 og 1983–1987 ordfører i Lindesnes kommune. Han representerte Kristelig Folkeparti. 


== Referanser ==
Fylkesvei 424

Fylkesvei 424 går mellom Sogndal lufthamn, Haukåsen og Porsmyri. Veien er 8,0 km lang.
Frem til 2019 hadde veien betegnelsen fylkesvei 213 (Sogn og Fjordane).


== Kommuner og knutepunkter ==

 SogndalHaukåsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv213
(no) Statens vegvesen – trafikkmeldinger